साउने सोमबारको अवसर पारेर नायिका मनीषा कोइरालाले आज पशुपतिनाथ मन्दिरमा रु ११ हजारको लघु रुद्राभिषेकसहित विशेष पञ्चामृत पूजा गराउनुभएको कोषले जनाएको छ । कोषले भक्तजनलाई सहज र सरल रुपमा दर्शन गर्ने व्यवस्था मिलाएको जिकिर गरे पनि दर्शनार्थीले भने भूकम्पले जीर्ण बनेका संरचना भत्काएर राखिएको तथा पशुपति क्षेत्र वरपरको सडकमा ढल निर्माण र कालोपत्र एवम् ढलानको काम भइरहेकाले आवतजावतमा समस्या परेको गुनासो गरेका छन् ।
